Gandia amplia la seua oferta a la Fira i Festes amb el 'Tardeo' a la plaça del Tirant
25 setembre 2019

## Gandia amplia la seua oferta a la Fira i Festes amb el 'Tardeo' a la plaça del Tirant25 setembre 2019Última actualització: 14 juliol 2025

![](../gestion/img/_AO_8914.jpg)  
  

El departament de Política Festiva, organitzador de la Fira i Festes de Gandia, ha publicat el calendari d'actuacions musicals que tindran lloc del 27 al 30 de setembre a la plaça del Tirant. Actuacions que completaran les parades de "Streed Food" que s'ubicaran junt al recinte firal durant els dies de festa.  
  
D'aquesta manera, el divendres 27 a partir de les 18.00 hores, el grup La Seu realitzarà el seu Tribut a Fito. A partir de les 23.30 hores, el mateix grup continuarà amenitzant la vetllada, amb música pop rock espanyola.  
  
El dissabte 28 de setembre, serà el torn per a un recorregut pel millor pop rock espanyol amb les actuacions de "Best of" i partir de les 18.00 hores i "Terminal 3" a partir de les 23.30 hores.  
  
Ja el diumenge, i en horari de matí, la Mini disco Oci Urbà actuarà per al públic familiar. A les 18.00 hores serà el torn per a Dj Jose Coll, un dels referents de la música Remember, que actuarà a la plaça Tirant. Posteriorment i des de les 23.30 hores, DJ Coqui Selection serà l'encarregat de finalitzar la vetllada musical Remember.  
  
Finalment, el dilluns 30 de setembre, el grup de Baile Salazar actuarà a partir de les 13.00 hores i tancarà les actuacions musicals de l'espai "La Polvareda" des de les 18.00 hores.  
  
**Jose Manuel Prieto**, regidor responsable de la regidoria de Política Festiva, ha explicat que "_hem estat treballant constantment en la potenciació de la Fira i Festes i fruit d'això és la posada en marxa de nous formats i horaris" "En aquest sentit el tardeo era una franja horària que no teníem a la Fira i Festes i que tindrem aquest any a la plaça Tirant gràcies a una programació que hem acordat amb les empreses concessionàries que prestaran el servei de Street Food que s'encarregaran dels llocs per menjar, sopar o servir menjars per a portar durant aquests dies" "Aquests espais es convertiran en noves propostes d'oci des de després de dinar fins a la nit_".  
  
Finalment, l'edil ha recalcat que es tracta d'"_una prova que esperem poder consolidar en pròximes edicions de la Fira i Festes i que consoliden l'amplitud i la magnitud de la programació de la Fira d'enguany perquè des del matí fins entrada la matinada tindrem programació en l'espai públic de l'escena urbana de la nostra ciutat_".

[Twittear](https://twitter.com/share)